कल व परसों आंधी-तूफान की भी चेतावनी, 17 जून तक खराब रहेगा मौसम
Himachal Pradesh Weather Forecast Update: इसी तरह निरंतर हो रही बारिश से प्रदेश में इस बार मौसम सुहावना बना हुआ है। अगले 18 जून तक भी इसके ऐसा ही बने रहने के आसार है,
हिमाचल प्रदेश में आज से भारी बारिश व ओलावृष्टि के आसार हैं। मौसम विज्ञान केंद्र शिमला ने आज से अगले 96 घंटे यानी चार दिन तक बारिश व ओलावृष्टि का येलो अलर्ट जारी किया है।
आज व कल ओलावृष्टि तथा 30 से 40 किलोमीटर प्रति घंटा की रफ्तार से तेज हवाएं या तूफान चल सकता है। परसों प्रदेश के ज्यादातर भागों में बारिश का पूर्वानुमान है। यानी बरसात की दस्तक से पहले ही बारिश हिमाचल को खूब भिगोएगी।
बरसात से पहले ही जमकर बरस रहे बादल
इससे पहले मई महीने में बारिश और ठंड पिछले 20 साल का रिकॉर्ड तोड़ चुकी है। जून में भी बरसात शुरू होने से पहले ही बारिश पहाड़ों को खूब भिगो रही है और नॉर्मल से 13 फीसदी ज्यादा बारिश हो चुकी है।
ऊना जिले में नॉर्मल से 121 फीसदी ज्यादा बारिश
चंबा, किन्नौर और लाहौल स्पीति को छोड़कर अन्य सभी जिलों में सामान्य से ज्यादा बारिश हुई। ऊना जिले में नॉर्मल से 121% ज्यादा बारिश हुई है। इससे इस बार ऊना जिले में पिछले सालों की तरह भयंकर गर्मी से राहत मिली है।
इसी तरह निरंतर हो रही बारिश से प्रदेश में इस बार मौसम सुहावना बना हुआ है। अगले 18 जून तक भी इसके ऐसा ही बने रहने के आसार है, क्योंकि मौसम विभाग की माने तो अभी बारिश से राहत मिलने की संभावना नहीं है।